## L’Institut Valencià de Cultura presenta ‘La Maestra’ d’Anita Maravillas en el Teatre Arniches

*** Podrà vore’s el divendres 21 de febrer a les 19:30 hores
* La sessió de Club Arniches, que inclou taller, llibre i entrada a l’espectacle serà el mateix divendres 21 a partir de les 18:00 hores**

La Conselleria d’Educació, Cultura, Universitats i Ocupació, a través de l’Institut Valencià de Cultura, presenta el divendres 21 de febrer espectacle *La Maestra* d’Anita Maravillas, que a més oferirà la segona sessió de Club Arniches amb una activitat vinculada a l’espectacle, amb Miren Larrea, autora i intèrpret de *La Maestra*, i amb Valentina Raposo, creadora dels titelles de la companyia Anita Maravillas Teatro.

*La Maestra* conta la història d’una escola en el bosc, una mestra valenta i un somni de llibertat. Es tracta d’una peça que rescata la imatge de les educadores com apassionades mestres; aquelles mestres van treballar amb il·lusió i llibertat fins que la guerra les va fer deixar l’escola, però mai la seua indestructible vocació, que les va fer somiar i treballar per una escola oberta a tots, amb metodologies innovadores, basada en l’ideal de la solidaritat humana.

Anita Maravillas és una companyia dedicada al teatre de titelles per complet, amb una llarga formació i investigació des dels seus inicis. En els seus processos creatius és essencial el taller de construcció de titelles, allí naixen els personatges, a on es cuida fins al més mínim detall.

Esta segona entrega del Club Arniches, que ha completat el seu aforament, oferirà l’oportunitat a un públic familiar, de gaudir d’una xarrada-taller sobre la creació artística en el teatre de titelles i objectes, a més de conéixer els secrets del llibre *Titereteando*, que també està inclòs en la proposta.

Entrades en la [pàgina web de l’IVC.](https://taquilla.ivc.gva.es/janto/main.php?Nivel=Evento&idEvento=ANITAMARAV25)

Fecha: 19/02/2025